ভাঙা-গড়ার প্রতিনিয়ত যে স্বপ্ন; সৃজনশীলতা, সময় ও সর্বজনÑসেখানেই তারুণ্য। তারুণ্য মানে দুর্বার সাহস; নিজ নয়, অন্য। এই তারুণ্য বয়সে নয়; মনে সাহসে জাগরণে। নিজকে অতিক্রম করে অন্যের জন্য যে আত্মত্যাগ, সেটাই তারুণ্য। এমন তারুণ্যের সম্মিলিত শুভ ফল ইতিহাসে বহুভাবে নানা প্রকরণে আমরা দেখেছি। পেয়েছি। সম্মিলিত মানুষের সংহতি থাকে বৈকি; কিন্তু মূল নাড়া দেয় যে চেতনা, সেখানেই তারুণ্যের জয়। ইতিহাসের নানা বাঁকে, সময়সন্ধিক্ষণে, এই তারুণ্য তরুণরাই রচনা করেন সামনে এগিয়ে যাওয়ার পথ। শুভযোগে সংহতি বুননে দেন অন্তহীন প্রেরণা।